DA Den Europæiske Unions Tidende L 80/18

KOMMISSIONENS BESLUTNING

af 25. marts 2009

om et særligt kontrol- og inspektionsprogram i forbindelse med genopretning af bestandene af almindelig tun i det østlige Atlanterhav og Middelhavet

(meddelt under nummer K(2009) 2032)

(2009/296/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), særlig artikel 34c, stk. 1, og

ud fra følgende betragtninger:

(1) Den Internationale Kommission for Bevarelse af Tunfiskebestanden i Atlanterhavet (ICCAT) vedtog i 2006 en flerårig genopretningplan for almindelig tun i det østlige Atlanterhav og Middelhavet (henstilling 06-05), som trådte i kraft den 13. juni 2007. Den genopretningsplan blev midlertidigt indarbejdet i EF-retten ved Rådets forordning (EF) nr. 643/2007 (2) og endeligt indarbejdet ved Rådets forordning (EF) nr. 1559/2007 (3).

(2) ICCAT-henstilling 08-05 af 24. november 2008 om ændring af henstilling 06-05 om en flerårig genopretningsplan for almindelig tun i det østlige Atlanterhav og Middelhavet indeholder væsentlige ændringer. Disse ændringer er indeholdt i det forslag til indarbejdelse af henstilling 08-05 i EF-retten, som Kommissionen har forelagt Rådet og Europa-Parlamentet.

(3) For at den flerårige genopretningsplan skal få den ønskede effekt, er det nødvendigt at indføre et særligt kontrol- og inspektionsprogram, som omfatter Grækenland, Spanien, Frankrig, Italien, Cypern, Malta og Portugal, for at sikre, at de bevarelses- og kontrolforanstaltninger for fiskeriet, der træffes som led i genopretningen af bestandene af almindelig tun, gennemføres på behørig vis.

(4) Det særlige kontrol- og inspektionsprogram bør gælde for perioden 15. marts 2009-15. marts 2011. Resultaterne af det særlige kontrol- og inspektionsprograms gennemførelse bør evalueres regelmæssigt i samarbejde med de berørte medlemsstater.

(5) For at harmonisere kontrol med og inspektion af fiskeriet efter almindelig tun på EF-plan bør der opstilles fælles regler for de kontrol- og inspektionsopgaver, som de kompetente myndigheder i de berørte medlemsstater skal udføre, og medlemsstaterne bør opstille nationale kontrolprogrammer for at leve op til sådanne fælles regler. I den forbindelse bør der fastsættes referenceværdier for kontrol- og inspektionsintensiteten, ligesom der bør opstilles kontrol- og inspektionsprioriteringer og fastsættes kontrol- og inspektionsprocedurer.

(6) For at sikre, at overtrædelser følges op, jf. artikel 25 i Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (4), bør der opstilles et regelsæt for, hvordan alle berørte myndigheder kan anmode hinanden om bistand og udveksle relevant information, jf. artikel 34a og 34b i forordning (EØF) nr. 2847/93 og artikel 28 i forordning (EF) nr. 2371/2002.

(7) Fælles inspektions- og overvågningsaktiviteter bør udøves i tråd med fælles ressourceanvendelsesplaner opstillet af EF-Fiskerikontrolagenturet, som blev oprettet ved Rådets forordning (EF) nr. 768/2005 (5).

(8) Foranstaltningerne i denne beslutning er truffet i samråd med de berørte medlemsstater.

(9) Foranstaltningerne i denne beslutning er i overensstemmelse med udtalelse fra Komitéen for Fiskeri og Akvakultur —

VEDTAGET FØLGENDE BESLUTNING:

Artikel 1

Genstand

Ved denne beslutning indføres der et særligt kontrol- og inspektionsprogram for at sikre en harmoniseret gennemførelse af den flerårige genopretningsplan for almindelig tun i det østlige Atlanterhav og Middelhavet, der blev vedtaget af ICCAT den 24. november 2008.

Artikel 2

Anvendelsesområde

1. Det særlige kontrol- og inspektionsprogram for almindelig tun i det østlige Atlanterhav og Middelhavet omfatter:

a) alle fiskeriaktiviteter, der involverer fiskerfartøjer, faststående tunfiskenet og akvakulturbrug

b) al fangst, landing, overførsel, omladning og anbringelse i bur

c) alle tilknyttede aktiviteter, som akvakulturbrug eller virksomheder, der beskæftiger sig med anbringelse i bur eller forarbejdning af almindelig tun og/eller handel med varer fremstillet af almindelig tun, herunder import, eksport, reeksport, transport og oplagring, udøver

d) gennemførelse af de årlige fiskeplaner

e) forbud mod anvendelse af fly og helikoptere til sporing af fisk

f) sports- og fritidsfiskeri

g) gennemførelse af ICCAT-ordningen for fælles international inspektion

h) overvågning og opfølgning af fælles fiskeri

i) gennemførelse af foranstaltningerne vedrørende fiskeri- og akvakulturbrugskapacitet

j) gennemførelse af medlemsstaternes observatørprogram og ICCAT's regionale observatørprogram

k) gennemførelse af reglerne for registrering af fangstfartøjer og andre fiskerfartøjer med tilladelse til fiskeri

2. Det særlige kontrol- og inspektionsprogram gælder for perioden 15. marts 2009-15. marts 2011.

Artikel 3

Nationale kontrolprogrammer

1. Grækenland, Spanien, Frankrig, Italien, Cypern, Malta og Portugal opstiller nationale kontrolprogrammer for de aktiviteter, der er anført i artikel 2, efter de fælles regler i bilag I.

2. De medlemsstater, der er omhandlet i stk. 1, sender senest den 15. marts 2009 og 2010 deres nationale kontrolprogram og årlige tidsplan for gennemførelsen til Kommissionen.

3. De nationale kontrolprogrammer skal indeholde alle data anført i bilag II. Af de årlige gennemførelsesplaner skal det fremgå, hvor store menneskelige og materielle ressourcer der afsættes, og i hvilke områder de skal indsættes.

Artikel 4

Samarbejde mellem medlemsstaterne

Alle medlemsstater samarbejder med de medlemsstater, der er omhandlet i artikel 3, stk. 1, om gennemførelsen af det særlige kontrol- og inspektionsprogram.

Artikel 5

Inspektioner foretaget af Kommissionen

1. Kommissionens kontrollører kan foretage inspektioner uden bistand fra kontrollører fra de berørte medlemsstater, jf. artikel 27 i forordning (EF) nr. 2371/2002.

2. Den kompetente myndighed i den berørte medlemsstat yder Kommissionens kontrollører den bistand, der er nødvendig, for at kontrollørerne kan foretage inspektioner som omhandlet i stk. 1.

3. Kommissionens kontrollører afstemmer deres inspektionsresultater med kontrollører fra den pågældende medlemsstat. Med henblik herpå mødes Kommissionens kontrollører efter hver inspektion med repræsentanter for den pågældende medlemsstats kompetente myndighed og orienterer dem om resultaterne.

Artikel 6

Fælles inspektion og overvågning

1. Medlemsstaterne omhandlet i artikel 3, stk. 1, foretager fælles inspektion og overvågning efter den fælles plan for ressourceanvendelse, der er opstillet af EF-Fiskerikontrolagenturet på basis af artikel 12 i forordning (EF) nr. 768/2005. Inspektion udføres efter bestemmelserne i henstilling 08-05, ICCAT-ordningen for fælles international inspektion og bilag I til denne beslutning.

2. Med henblik herpå skal de berørte medlemsstater:

a) sørge for, at kontrollører fra andre berørte medlemsstater tilbydes at deltage i fælles inspektions- og overvågningsaktiviteter

b) fastlægge fælles operative procedurer for deres overvågningsfartøjer.

Artikel 7

Meddelelse af overvågnings- og inspektionsaktiviteter

En medlemsstat, der som led i en fælles plan for ressourceanvendelse opstillet efter artikel 12 i forordning (EF) nr. 768/2005 agter at overvåge og inspicere fiskerfartøjer i farvande under en anden medlemsstats jurisdiktion, meddeler dette til den pågældende kystmedlemsstats kontaktpunkt, jf. artikel 3 i Kommissionens forordning (EF) nr. 1042/2006 (6), og til EF-Fiskerikontrolagenturet. I meddelelsen oplyses følgende:

a) inspektionsfartøjets og inspektionsflyets type, navn og radiokaldesignal efter listen omhandlet i artikel 28, stk. 4, i forordning (EF) nr. 2371/2002

b) i hvilke områder omhandlet i artikel 1 overvågning og inspektion vil finde sted

c) overvågnings- og inspektionsaktiviteternes varighed.

Artikel 8

Overtrædelser

1. Medlemsstater, hvis kontrollører under inspektion af de aktiviteter, der er anført i artikel 2, konstaterer, at der er begået en overtrædelse, meddeler overtrædelsesdatoen og nærmere oplysninger om overtrædelsen til følgende stater:

a) den relevante flagmedlemsstat og/eller ICCAT-kontrahent

b) i givet fald den medlemsstat, hvor akvakulturbruget eller den virksomhed, der beskæftiger sig med forarbejdning af og/eller handel med varer fremstillet af almindelig tun, er etableret.

2. Hvis den medlemsstat, hvis kontrollører har konstateret en overtrædelse, ikke foretager sig yderligere, skal de medlemsstater, der er blevet underrettet efter stk. 1, straks tage passende skridt til at tilvejebringe og gennemgå bevismaterialet for overtrædelsen. De skal gennemføre eventuelle yderligere undersøgelser, der er nødvendige for opfølgningen af overtrædelsen.

3. Medlemsstater, hvis kontrollører observerer aktiviteter eller forhold, der kan anses for at være en alvorlig overtrædelse, jf. henstilling 08-05, underretter straks fiskerfartøjets flagstatsmyndigheder både direkte og via ICCAT's sekretariat og Kommissionen.

4. Hvis der konstateres en alvorlig overtrædelse, jf. henstilling 08-05, om bord på et EF-fiskerfartøj, sørger flagmedlemsstaten for, at det pågældende fiskerfartøj, der fører dets flag, efter inspektionen indstiller alt fiskeri. Flagmedlemsstaten skal beordre fiskerfartøjet til straks at sejle til den havn, som den har udpeget, hvor der skal indledes en undersøgelse. Hvis fiskerfartøjet ikke beordres i havn, skal medlemsstaten over for Kommissionen hurtigst muligt behørigt begrunde, hvorfor fartøjet ikke er blevet beordret i havn. Kommissionen videresender disse oplysninger til ICCAT's sekretariat, som stiller dem til rådighed for de øvrige kontraherende parter.

5. Medlemsstaterne skal, hvis retsforfølgningen af en overtrædelse overdrages til registreringsmedlemsstaten, jf. artikel 31, stk. 4, i forordning (EØF) nr. 2847/93, samarbejde for at sikre, at alt bevismateriale for en overtrædelse, som en medlemsstats kontrollører har konstateret, systematisk beskyttes og bevares.

Artikel 9

Information

1. De medlemsstater, der er omhandlet i artikel 3, stk. 1, oplyser ved udgangen af hver måned Kommissionen om følgende for den pågældende måned:

a) de udøvede inspektions- og kontrolaktiviteter

b) alle overtrædelser, idet de for hver overtrædelse meddeler: i) ID-oplysninger om fiskerfartøj (navn, flag og udvendig identifikationskode), faststående tunfiskenet, akvakulturbrug eller virksomhed, der beskæftiger sig med forarbejdning af og/eller handel med varer fremstillet af almindelig tun ii) inspektionsdato, -klokkeslæt og -sted iii) overtrædelsens art

c) den aktuelle situation med hensyn til opfølgning af konstaterede overtrædelser

d) eventuelle relevante foranstaltninger med henblik på koordinering og samarbejde mellem medlemsstaterne.

2. Overtrædelser skal fortsat anføres i de efterfølgende rapporter, indtil sagerne er afgjort efter den berørte medlemsstats lovgivning. I hver efterfølgende rapport:

a) angives sagens aktuelle status (f.eks. verserende retssag, appel, undersøgelse ikke afsluttet)

b) beskrives eventuelle sanktioner (f.eks. bødestørrelse, værdi af beslaglagt fisk og/eller udstyr, skriftlige advarsler) detaljeret.

3. Hvis en EF-kontrollør om bord på et fartøj, der fører en anden medlemsstats flag, konstaterer en overtrædelse, skal flagmedlemsstatens myndigheder straks meddele den pågældende EF-kontrollør, hvordan overtrædelsen følges op.

4. Hvis der ikke er grebet ind, skal årsagen hertil forklares i rapporterne.

Artikel 10

Evaluering

Kommissionen indkalder én gang om året, i begyndelsen af september, Forvaltningskomitéen for Fiskeri og Akvakultur for at evaluere overholdelsen og resultaterne af det særlige kontrol- og inspektionsprogram med henblik på udarbejdelse af den rapport, som Fællesskabet skal sende til ICCAT's sekretariat hvert år senest den 15. oktober.

Artikel 11

Adressater

Denne beslutning er rettet til medlemsstaterne.

Udfærdiget i Bruxelles, den 25. marts 2009. På Kommissionens vegne Joe BORG Medlem af Kommissionen

(1) EFT L 261 af 20.10.1993, s. 1.

(2) EUT L 151 af 13.6.2007, s. 1.

(3) EUT L 340 af 22.12.2007, s. 8.

(4) EFT L 358 af 31.12.2002, s. 59.

(5) EUT L 128 af 21.5.2005, s. 1.

(6) EUT L 187 af 8.7.2006, s. 14.

BILAG I FÆLLES REGLER FOR NATIONALE KONTROLPROGRAMMER, JF. ARTIKEL 3, STK. 1 Mål 1. Det generelle mål med de nationale kontrolprogrammer er at undersøge, om de gældende retsforskrifter er overholdt for så vidt angår: a) fuld overvågning af anbringelse i bur i EF-farvande b) fuld overvågning af overførsler c) fuld overvågning af fælles fiskeri d) kvantitative fangstbegrænsninger og eventuelle særlige betingelser i forbindelse hermed, herunder overvågning af kvoteudnyttelse e) årlige fiskeplaner f) alle dokumenter, der kræves efter de gældende retsforskrifter for almindelig tun, især med henblik på kontrol af de registrerede oplysningers pålidelighed g) særlige tekniske foranstaltninger og betingelser for fiskeri efter almindelig tun, jf. henstilling 08-05, især anvendelsen af mindstemålsreglerne og dertil knyttede betingelser. 2. Det specifikke mål med de nationale kontrolprogrammer er opnå en harmoniseret gennemførelse af alle bestemmelser i genopretningsplanen for almindelig tun, der blev opstillet ved henstilling 08-05. Strategi Det nationale kontrolprogram fokuserer på kontrol og inspektion af fiskeri efter almindelig tun og alle dertil knyttede aktiviteter, der involverer fiskefartøjer, faststående tunfiskenet, akvakulturbrug eller virksomheder, der beskæftiger sig med forarbejdning af og/eller handel med varer fremstillet af almindelig tun. Inspektion af transport og afsætning af almindelig tun bruges som et supplerende krydskontrolredskab til at teste, hvor effektiv kontrollen og inspektionen er. 1.1. Prioritering Redskabskategorierne skal ikke prioriteres ens, jf. den årlige fiskeplan. Derfor skal hver enkelt medlemsstat lave en specifik prioritering. 1.2. Målbenchmarks Hver år senest den 15. marts skal medlemsstaterne udarbejde deres inspektionsplaner under hensyntagen til følgende inspektionsbenchmarks: Inspektionssted Benchmark Anbringelse i bur (inkl. høst) Enhver overførsel til akvakulturbrug skal være godkendt af fangstfartøjets flagmedlemsstat. Hver anbringelse i bur og hver høst inspiceres. Enhver anbringelse i bur skal optages på video. Inspektion på havet Fleksibelt benchmark, der skal fastsættes efter en detaljeret analyse af fiskeriet i hvert område. Benchmarks for inspektion på havet skal henvise til antallet af patruljedage på havet i det specifikke genopretningsområde for almindelig tun med angivelse af fangstperiode og fiskeritype. Overførsel Enhver overførsel skal være godkendt i forvejen af flagstaterne på basis af en forudgående meddelelse. Der skal efter enhver overførsel indsendes en overførselsopgørelse. Enhver anbringelse i bur skal optages på video. Omladning Alle fiskerfartøjer, der anløber en udpeget havn med henblik på omladning, hvori der indgår almindelig tun, skal kontrolleres. Der skal foretages stikprøvekontrol i ikke-udpegede havne. Alle fabriksskibe skal inspiceres ved ankomst, inden omladning påbegyndes, og før afsejling, efter omladning har fundet sted. Fælles fiskeri Alt fælles fiskeri skal godkendes i forvejen af flagstaterne. Medlemsstaterne skal oprette og føre et register over alt fælles fiskeri, som de har godkendt. Overvågning fra luften Fleksibelt benchmark, der skal fastsættes efter en grundig analyse af fiskeriet i hvert område og under hensyntagen til de medlemsstaternes ressourcer. Landing Alle fartøjer, der anløber en udpeget havn for at lande almindelig tun, skal inspiceres. Der skal foretages stikprøvekontrol i ikke-udpegede havne. Afsætning Fleksibelt benchmark, der skal fastsættes efter en grundig analyse af afsætningen. Sports- og fritidsfiskeri Fleksibelt benchmark, der skal fastsættes efter en grundig analyse af sports- og fritidsfiskeriet. Inspektionsopgaver 1.3. Generelle inspektionsopgaver For hver kontrol og inspektion udfærdiges der en inspektionsrapport i det format, der er fastsat i dette bilag. Kontrollørerne skal under alle omstændigheder kontrollere og notere følgende i rapporten: a) identitetsoplysninger for de ansvarlige personer, for fartøjet, og for akvakulturbrugspersonale osv. involveret i de inspicerede aktiviteter b) oplysninger om tilladelser, licenser og særlige fiskeritilladelser c) oplysninger om relevant fartøjsdokumentation såsom logbøger, overførsels- og omladningsopgørelser, T2M-dokumenter, ICCAT-fangstdokumenter for almindelig tun, reeksportlicenser og anden dokumentation, der undersøges i forbindelse med kontrol og inspektion d) detaljerede oplysninger om størrelsen af de almindelige tun, der er fanget af fiskerfartøjer og faststående tunfiskenet, overført, omladet, landet, transporteret, høstet, forarbejdet eller afsat under overholdelse af bestemmelserne i genopretningsplanen e) bifangstprocenten for almindelig tun opbevaret om bord på fartøjer, der ikke fisker aktivt efter almindelig tun. Oplysninger om alle relevante resultater af overvågning fra luften eller af inspektion på havet, inspektion i havne, inspektion af faststående tunfiskenet, inspektion af akvakulturbrug eller inspektion af andre berørte virksomheder, skal anføres i inspektionsrapporterne. Disse resultater sammenholdes med de oplysninger, som kontrollørerne får stillet til rådighed af andre kompetente myndigheder, herunder FOS-data (FOS = fartøjsovervågningssystem) og lister over fartøjer med tilladelse, observatørrapporter og videooptagelser. 1.4. Inspektionsopgaver i forbindelse med overvågning fra luften Kontrollørerne indberetter overvågningsdata til brug for krydskontrol og sammenholder især fiskerfartøjsobservationer med FOS-data og lister over fartøjer med tilladelse. Kontrollører observerer og rapporterer ulovligt, urapporteret og ureguleret fiskeri og brugen af fly og helikoptere til sporing. Lukkede områder, fangstperioder og aktiviteter, der udøves af fiskerflåder, for hvilke der gælder undtagelser, skal have særlige opmærksomhed. 1.5. Inspektionsopgaver på havet Hvis døde fisk tages om bord på et fangstfartøj eller er om bord på et fabriksskib eller et transportfartøj, skal kontrollørerne altid sammenholde mængden af fisk om bord med den mængde, der er registreret i de relevante dokumenter om bord. Hvis levende fisk overføres fra fangstfartøjer til fartøjer, der skal anbringe fisk i bur/transportfartøjer eller fra fartøjer, der skal anbringe fisk i bur/transportfartøjer til akvakulturbrug, skal kontrollørerne forsøge at fastslå, hvilke metoder de pågældende parter bruger til at anslå mængden af overført levende almindelig tun. Hvis der findes videooptagelser, skal kontrollørerne have adgang til at se dem, så de på basis af sådanne optagelser kan verificere, hvor store mængder der er overført. Kontrollørerne skal systematisk kontrollere: a) at fiskerfartøjerne har tilladelse til at fiske (mærkning, identitet, licens, særlig tilladelse, tilladelse og ICCAT-liste) b) at de relevante oplysninger findes om bord, og at de er behørigt registreret og rapporteret (logbøger, ICCAT-fangstdokumenter for almindelig tun, ICCAT-overførselsmeddelelse og ICCAT-omladningsopgørelse) c) at fiskerfartøjerne er udstyret med et fungerende fartøjsovervågningssystem (FOS) d) at fiskerfartøjerne respekterer lukkede fangstområder og -perioder e) at kvoter og fangstbegrænsninger overholdes f) størrelsessammensætningen af fangster af almindelig tun om bord g) den fysiske mængde almindelig tun om bord og behandlingsgrad h) fiskeredskaber om bord i) at der i givet fald er en observatør om bord. Kontrollørerne observerer og rapporterer ulovligt, urapporteret og ureguleret fiskeri og brugen af fly og helikoptere til sporing. 1.6. Inspektionsopgaver i forbindelse med overførsel Kontrollørerne skal systematisk kontrollere: a) at fangstfartøjets fører har sendt en forudgående meddelelse, der er kontrasigneret af den regionale ICCAT-observatør om bord, til myndighederne i fartøjets flagstat b) at fangstfartøjets fører har fået forudgående tilladelse fra myndighederne i fartøjets flagstat c) at fangstfartøjets fører har udfyldt og sendt ICCAT-overførelsopgørelsen, der er knyttet som bilag (bilag 3) til henstilling 08-05, til myndighederne i fartøjets flagstat d) at overførselsopgørelsen er blevet verificeret af den regionale ICCAT-observatør om bord på fangstfartøjet og overdraget til slæbebådens fører e) at slæbebådens fører har sørget for, at enhver overførsel er blevet overvåget med videokamera i vandet. 1.7. Inspektionsopgaver i forbindelse fælles fiskeri Kontrollørerne skal systematisk kontrollere: a) at relevante oplysninger om fælles fiskeri er behørigt registreret i fiskerilogbogen b) at myndighederne i flagstaterne har udstedt en tilladelse til fælles fiskeri til deres fiskerfartøjer efter modellen i bilag 6 til henstilling 08-05 c) at der er en observatør til stede under det fælles fiskeri. 1.8. Inspektionsopgaver ved landing Kontrollørerne skal systematisk kontrollere: a) at fiskerfartøjerne har tilladelse til at fiske (mærkning, identitet, licens, særlig tilladelse, tilladelse og ICCAT-liste) b) at der er sendt en forudgående meddelelse om anløb af havn med henblik på landing, og at oplysninger deri om fangsten om bord er korrekte c) at fiskerfartøjerne er udstyret med et fungerende fartøjsovervågningssystem (FOS) d) for fiskerfartøjer, at de relevante oplysninger findes om bord, og at de er behørigt registreret og rapporteret (logbøger, fangstdokument for almindelig tun, reeksportlicens, ICCAT-overførselsopgørelse og ICCAT-omladningsopgørelse) e) den fysiske mængde almindelig tun om bord og behandlingsgrad f) størrelsessammensætningen af fangsterne af almindelig tun om bord (bifangst- og mindstemålsregler) g) fiskeredskaber om bord. h) i tilfælde af landing af forarbejdede varer, at ICCAT’s omregningskoefficienter er blevet anvendt til at beregne den forarbejdede almindelige tuns rundvægtsækvivalent i) at almindelig tun, der er fanget af fiskerfartøjer i det østlige Atlanterhav, og som udbydes til detailsalg til den endelige forbruger, er behørigt mærket j) at almindelig tun, der landes af stangfartøjer i det østlige Atlanterhav, er behørigt halemærket. 1.9. Inspektionsopgaver ved omladning Kontrollørerne skal systematisk kontrollere: a) at fiskerfartøjerne har tilladelse til at fiske (mærkning, identitet, licens, særlig tilladelse, tilladelse og ICCAT-liste) b) at der er sendt en forudgående meddelelse om anløb af havn, og at oplysningerne deri om omladning er korrekte c) at fangstfartøjer, der ønsker at omlade, har fået forudgående tilladelse til omladning af deres flagstat d) at de mængder, for hvilke der er givet forudgående meddelelse om, at de skal omlades, er verificeret e) at den relevante dokumentation, herunder omladningsopgørelse, T2M-dokumenter ICCAT-fangstdokument for almindelig tun og reeksportlicens, er om bord og er behørigt udfyldt f) i tilfælde af landing af forarbejdede varer, at ICCAT’s omregningskoefficienter er blevet anvendt til at beregne den forarbejdede almindelige tuns rundvægtsækvivalent. 1.10. Inspektionsopgaver på akvakulturbrug Kontrollørerne skal systematisk kontrollere: a) at den relevante dokumentation (fangstdokument for almindelig tun, reeksportlicens, overførselsopgørelse, høstopgørelse og omladningsopgørelse) findes og er behørigt udfyldt og rapporteret b) at myndighederne i fangstfartøjets flagstat har givet forudgående tilladelse til overførslen c) at der har været en observatør til stede ved enhver overførsel og høst af almindelig tun, og at denne har valideret meddelelserne om anbringelse i bur d) at enhver overførsel fra bur til akvakulturbrug er blevet overvåget med et videokamera i vandet, medmindre burene er direkte fastgjort til fortøjningssystemet. 1.11. Inspektionsopgaver i forbindelse med transport og afsætning Kontrollørerne skal systematisk kontrollere: a) for så vidt angår transport, især de relevante ledsagedokumenter og krydstjekke dem med de fysiske mængder, der transporteres b) for så vidt angår afsætning, at den relevante dokumentation, herunder det relevante fangstdokument for almindelig tun og reeksportlicensen, foreligger og er behørigt udfyldt. Inspektionsrapport 1. Kontrollør 1.1. Navn … 1.2. Nationalitet … 1.3. Kontrollørens ID-kortnummer/ID-korttype (ICCAT) … 2. Inspektionstype  Fartøj på havet  Omladning  Akvakulturbrug: overførsel til/høst  Faststående tunfiskenet  Ved landing  Overvågning fra luften  Transport på land  Afsætning 3. Fartøj, der transporterer kontrolløren (hvis relevant) 3.1. Navn og registrering … 3.2. Flag … 4. Inspiceret fartøj/akvakulturbrug/faststående tunfiskenet 4.1. Navn og registrering … 4.2. Flag/medlemsstat … 4.3. Fartøjsfører/akvakulturdriftsleder (navn) … 4.4. Ejer/virksomhed (navn og adresse) … 4.5. ICCAT-registernummer … 5. Position 5.1. Ifølge kontrolløren: Breddegrad Længdegrad 5.2. Ifølge fiskerfartøjets fører: Breddegrad Længdegrad 5.3. Klokkeslæt (GMT) for registrering af position: 6. Dato … 7. Klokkeslæt 7.1. Klokkeslæt, hvor kontrolløren ankommer … 7.2. Klokkeslæt, hvor kontrolløren tager af sted igen … 8. Fiskeredskaber om bord Not  Stang og line (stangfartøj)  Langline  Dørgeliner  Andre (præciseres)  9. Arter observeret om bord 10. Liste over fotografier med beskrivelse af motiver 11. Liste over inspicerede dokumenter og bemærkninger 12. Resultater af inspektionen af fiskene om bord Art Samlet fangst (kg) Varetype Undersøgt prøve % under mindstemål 13. Kontrollørens bemærkninger 14. Observatørens bemærkninger